
Narvas Aleksander Puškini tänav T1 asuva maa-ala osa 

tasuta kasutusse andmine (MTÜ Õpilasesinduste Nõukogu)

1. ASJAOLUD JA MENETLUSE KÄIK

Narva Linnavalitsuse Arhitektuuri-ja Linnaplaneerimise Ametile laekus MTÜ Õpilasesinduste Nõukogu, registrikood 80371727, juhtkonna taotlus, milles palutakse anda tasuta kasutusse Narvas Aleksander Puškini tänav T1 (katastritunnus 51101:001:0066) skvääris asuva maa-ala osa pindalaga 250 m² Narva Jõululaada korraldamiseks. 
MTÜ Õpilasesinduste Nõukogu planeerib korraldada 23.12.-26.12.2015 kella 11.00-18.00 avaliku ürituse „Narva Jõululaat“. Ürituse läbiviimiseks paigaldatakse 6 puitmajakest, mis pannakse kokku 20.12.-22.12.2015 ning võetakse lahti 27.12.2015. MTÜ Õpilasesinduste Nõukogu juhtkond tagab laada territooriumi koristamise ja korrashoiu ürituse toimumise ajal.
MTÜ Õpilasesinduste Nõukogu taotlust arutati 18.11.2015. a Narva Linnavalitsuse linnavarakomisjoni (protokoll nr 13) koosolekul, kus otsustati:

1. Nõustuda MTÜ Õpilasesinduste Nõukogu taotlusega ja anda MTÜ-le Õpilasesinduste Nõukogu, registrikood 80371727, avalikku enampakkumist korraldamata ajavahemikul 23.12.-26.12.2015 tasuta kasutusse Narvas Aleksander Puškini tänav T1 (katastritunnus 51101:001:0066) skvääris linnale kuuluva maa-ala osa pindalaga 250 m²  Narva Jõululaada korraldamiseks. 

2. Narva Linnavalitsuse Arhitektuuri-ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1.  Narva Linnavolikogu 17.03.2005. a määruse nr 14/52  “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti  5.1.3 alapunkti a) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. 

2.3. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3. a) alusel. 

2.4. Korra punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega. 
2.5. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel Narva Linnavalitsuse Arhitektuuri- ja Linnaplaneerimise Amet, kes on Narvas Aleksander Puškini tänav T1 skvääris asuva maa-ala bilansiline valdaja.

3.  OTSUS

3.1. Anda MTÜ-le Õpilasesinduste Nõukogu, registrikood 80371727, avalikku enampakkumist korraldamata ajavahemikul 23.12.-26.12.2015 tasuta kasutusse Narvas Aleksander Puškini tänav T1 (katastritunnus 51101:001:0066) skvääris linnale kuuluva maa-ala osa pindalaga 250 m²  Narva Jõululaada korraldamiseks. 

3.2.  Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga Õpilasesinduste Nõukogu punktis 3.1 nimetatud maa-ala tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le Õpilasesinduste Nõukogu.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

